L'acollida matinal fora de l'horari escolar té per objecte facilitar la conciliació de la vida familiar i laboral posant a disposició de les famílies uns espais, unes activitats i uns professionals responsables dels infants durant el temps previ a l'inici de l'activitat escolar.
L'acollida matinal es troba particularment estesa en centres amb alumnat d'educació infantil i d'educació primària, i sovint són les associacions de mares i pares d'alumnes qui l'organitzen.
El Departament d'Educació vol afavorir la conciliació de la vida laboral i familiar destinant ajuts per a la prestació del servei d'acollida matinal de nens i nenes escolaritzats en centres docents d'educació infantil i d'educació primària sufragats amb fons públics.
Per tot això, de conformitat amb el que estableix el capítol IX del Text refós de la Llei de finances públiques de Catalunya, aprovat pel decret legislatiu 3/2002, de 24 de desembre, en ús de les facultats atribuïdes en l'article 12 de la Llei 13/1989, de 14 de desembre, d'organització, procediment i règim jurídic de l'administració de la Generalitat de Catalunya, i a proposta de la Direcció General de Centres Docents,
Convocar concurs públic per a la concessió de subvencions a les associacions de mares i pares d'alumnes per a l'organització del servei d'acollida matinal, abans de l'inici de les activitats escolars del matí, en els centres docents sufragats amb fons públics de Catalunya que imparteixin l'educació infantil i/o primària, durant el curs escolar 2004-2005.
Aprovar les bases que regeixen aquesta convocatòria, les quals s'estableixen a l'annex d'aquesta Ordre.
Destinar a la concessió d'aquests ajuts un import total màxim de 900.000,00 euros, dels quals 200.000,00 es finançaran amb càrrec a l'aplicació EN04 D/481130700/3212 del pressupost vigent, i els 700.000,00 euros restants, amb càrrec a l'aplicació corresponent del pressupost per al 2005.
Aquesta quantitat podrà ser modificada d'acord amb les disponibilitats pressupostàries per a l'any 2005.
És objecte d'aquesta convocatòria pública la concessió de subvencions a les associacions de mares i pares d'alumnes que organitzin el servei d'acollida matinal, abans de l'inici de les activitats escolars del matí, en els centres docents sufragats amb fons públics de Catalunya que imparteixin ensenyaments d'educació infantil i/o d'educació primària, durant el curs escolar 2004-2005.
L'import de la subvenció es destinarà íntegrament a minorar el cost del servei per a tots els alumnes que s'hi acullin..2 Caràcter del servei
El servei d'acollida matinal ha d'ésser un temps actiu per als nens i nenes, que possibiliti la realització d'activitats lúdiques, artístiques o esportives, la preparació de tasques escolars, la lectura i l'ús de la biblioteca o altres instal·lacions, amb exclusió de les activitats pròpies dels programes escolars.
En totes aquestes activitats la llengua d'ús serà la catalana.
En qualsevol cas, l'activitat haurà de ser aprovada pel consell escolar en els centres docents públics i pels titulars en els centres docents privats sufragats amb fons públics..3 Beneficiaris de les subvencions
Poden sol·licitar les subvencions totes les associacions de mares i pares d'alumnes de centres docents sufragats amb fons públics de Catalunya, sempre que estiguin legalment constituïdes i amb les seves dades actualitzades al Registre Únic d'Entitats, o en tràmit d'actualització, que organitzin el servei d'acollida matinal en els termes establerts en aquesta Ordre..4 Condicions de prestació del servei
a) S'ha de dur a terme en el mateix centre docent, en els locals i espais de lleure que la direcció determini.
b) Ha de prestar-se durant tots els dies lectius del calendari escolar.
Cada grup de 12 a 24 infants constituirà un mòdul subvencionable, a partir de 25 se'n consideraran dos.
Cada mòdul serà atès com a mínim per un monitor..6 Requisits dels monitors i monitores
Els monitors i monitores que prestin el servei han de ser majors de 18 anys, i estar capacitats per a la realització d'aquesta tasca.
A aquests efectes, capaciten per a la prestació del servei els següents diplomes i títols:
c) Títol de tècnic superior en animació sociocultural.
d) Títol de tècnic superior en integració social.
e) Títol de tècnic superior en educació infantil..7 Límit de mòduls subvencionats
Es podran concedir subvencions per a un màxim de 2 mòduls per centre docent.
Cas que en un centre docent el servei d'acollida fos prestat per més d'una associació de mares i pares d'alumnes, les subvencions es distribuiran de forma proporcional al nombre d'alumnes beneficiaris del servei d'acollida matinal realitzat per cadascuna d'elles..8 Compatibilitat i concurrència
L'import de la subvenció concedida en cap cas no pot ser d'una quantitat que, aïlladament o en concurrència amb subvencions d'altres entitats públiques o privades, superi el cost del servei d'acollida..9 Dotació econòmica
L'import de la subvenció per a cada mòdul serà el resultat de dividir l'import total del crèdit disponible pel nombre total de mòduls corresponents a les sol·licituds admeses.
En qualsevol cas, l'import màxim concedit per a cada mòdul serà de 1.500,00 euros per curs..10 Assegurança
L'associació de mares i pares d'alumnes ha de contractar una assegurança de responsabilitat civil per cobrir els riscs derivats del desenvolupament del servei d'acollida front a usuaris i tercers, amb uns límits mínims de 150.000,00 euros per víctima i 1.200.000,00 euros per sinistre, d'acord amb el Decret 218/2001, de 24 de juliol, pel qual es regula l'ús social dels edificis dels centres docents públics, modificat pel Decret 333/2002, de 19 de novembre..11 Lloc i termini de presentació de les sol·licituds
11.1 La sol·licitud de subvenció, juntament amb el pressupost detallat de despeses i ingressos de l'activitat, es podrà presentar en el termini de 10 dies des de l'endemà de la data de publicació d'aquesta Ordre al DOGC, d'acord amb els models normalitzats, els quals es trobaran als serveis territorials del Departament d'Educació o a través d'Internet a la web del Departament d'Educació [URL].
11.2 La sol·licitud es pot efectuar pels mitjans telemàtics del portal de l'Administració Oberta de Catalunya, http://www.cat365.net o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Cas de presentar la sol·licitud pels mitjans telemàtics del portal, caldrà que la persona sol·licitant faci servir com a registre d'Usuari, el número que li va ser assignat a l'AMPA pel Registre únic d'entitats jurídiques del Departament de Justícia.
11.3 Les sol·licituds realitzades per mitjans telemàtics es consideren presentades davant l'Administració quan s'enregistrin en el Registre telemàtic de l'Administració Oberta de Catalunya, i quedi constància a l'assentament d'entrada de les dades següents: número de registre d'entrada, data i hora de presentació, tipus de document i assumpte, identificació de la persona sol·licitant o de la persona representant, i identificació de l'òrgan al qual s'adreça la sol·licitud.
11.4 Les sol·licituds presentades telemàticament tenen els mateixos efectes jurídics que les presentades per la resta de mitjans admesos en dret..12 Resolució i publicitat
12.1 Es delega en el director general de Centres Docents la facultat per resoldre aquesta convocatòria.
12.2 La resolució del director general de Centres Docents de concessió i desestimació de les subvencions exhaureix la via administrativa i es notificarà a les persones interessades.
A més a més, la resolució es farà pública al tauler d'anuncis de la seu central del Departament d'Educació, i als taulers dels serveis territorials corresponents.
En qualsevol cas, es consideraran desestimades les sol·licituds d'ajuts no resoltes per resolució expressa dins el termini de sis mesos a comptar des de l'endemà de la data de finalització del termini per presentar les sol·licituds..13 Presentació de la documentació justificativa
13.1 La percepció de la subvenció resta condicionada a l'aportació de la documentació que justifiqui la prestació dels serveis objecte de subvenció i del compliment de la resta de requisits que preveu aquesta convocatòria.
13.2 Durant el mes de gener de 2005 i als efectes de control, es presentarà als serveis territorials del Departament d'Educació un certificat d'assistència, detallat per mesos, dels alumnes beneficiaris del primer trimestre, amb indicació de tots els noms i cognoms, prèvia autorització dels pares per a la cessió de les dades personals dels alumnes d'acord amb la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999).
13.3 La resta de la documentació justificativa s'haurà de presentar abans del 24 de juny de 2005 als serveis territorials del Departament d'Educació..14 Documentació justificativa
La justificació s'haurà de fer mitjançant la següent documentació:
Escrit de tramesa, indicant la documentació que s'adjunta.
Aquesta documentació, que ha de ser original o fotocopia compulsada, ha d'incloure, com a mínim, el següent:
14.1 Declaració conforme els fons percebuts s'han destinat a la finalitat prevista, que els riscs derivats de l'activitat han estat coberts per una pòlissa de responsabilitat civil d'acord amb el que estableix la convocatòria, es compleixen els requisits de les bases 3 i 5, i que els fons percebuts en concepte de bestreta s'han destinat a la reducció del cost que suporten els pares en concepte del servei d'acollida matinal.
14.2 Memòria descriptiva de l'activitat, ha d'incloure una relació detallada de la totalitat d'ingressos i despeses de l'activitat al llarg del curs, d'acord amb el pressupost presentat en la sol·licitud.
Les dades que han de constar en la relació són: la data i número de factura o comprovant de despesa, el NIF i nom de l'empresa, el concepte i l'import.
14.3 Certificat d'assistència, detallat per mesos, dels alumnes beneficiaris del segon i tercer trimestre del curs, amb indicació de tots els noms i cognoms en les mateixes condicions establertes en el punt 13.2.
14.4 Justificants de la despesa, en funció dels casos següents:
Si el servei d'acollida el presten persones contractades directament per l'AMPA, caldrà presentar les nòmines de la persona o persones contractades.
També s'haurà d'acreditar l'ingrés en concepte de retenció a compte de l'IRPF i estar al corrent de les quotes de la Seguretat Social.
Aquestes darreres acreditacions no caldrà presentar-les per al darrer trimestre del curs si amb la resta de documentació justificativa se supera l'import atorgat.
Si el servei d'acollida el presta una empresa externa a canvi de pagaments directes de l'AMPA, factures i rebuts d'aquesta empresa, on consti de manera detallada el concepte de servei d'acollida matinal, així com el nom i NIF de l'AMPA.
Si el servei d'acollida el presta una empresa externa a canvi de pagaments directes dels pares del alumnes usuaris, cal presentar certificat d'aquesta empresa on consti de manera detallada els ingressos mensuals percebuts dels pares, així com declaració de si aquests ingressos cobreixen o no la totalitat del cost del servei.
A més, cal un certificat del/de la president/a de l'AMPA sobre la manera com s'ha destinat l'import de la bestreta rebuda a minorar el cost del servei per als pares..15 Abonament de la subvenció
La subvenció s'abonarà en dos pagaments ingressats en el compte bancari que s'indiqui a la sol·licitud.
El primer pagament, en concepte de bestreta, serà un 22 % de la subvenció, i es tramitarà dintre del primer trimestre del curs escolar.
La resta de l'import es lliurarà un cop hagi estat justificada correctament la subvenció..16 Control
El beneficiari té l'obligació de facilitar tota la informació que li sigui requerida per la Intervenció General de la Generalitat, la Sindicatura de Comptes i la resta d'òrgans competents.
Als efectes de control de la subvenció, i d'acord amb el que disposa la Llei orgànica 15/1999, de 13 de desembre, de protecció de dades de caràcter personal, els beneficiaris cediran les dades dels alumnes al Departament d'Educació..17 Revocació de la subvenció
L'incompliment per part del destinatari de les condicions establertes en aquestes bases, comportarà la revocació de la subvenció en els termes establerts a la normativa vigent.